કેલેન્ડરનું પહેલું પાનું પહેલી સાલ અને પહેલો દિવસ જ્યારથી બતાવતું હતું ત્યારથી આજ સુધી ચારસો નેવું જેટલા પૃથ્વી-વર્ષો નીકળી ગયેલા. માણસોએ નવેસરથી પોતાની રીતે પોતાને આવડે એવી દુનિયાનું સર્જન કરેલું. પણ વિસ્તરણની નીતિ માનવ-ડીએનએમાં હતી. ઘણી વખત ચાદર ટૂંકી પડતી હોય અથવા તો પગ લાંબા થઇ ગયા હોય, પછેડીની બહાર સોડ તાણવાની આનુવાંશિક આદતને પૃથ્વીનો સર્વનાશ પણ કાઢી શક્યો ન હતો. ધગતા ગોળા સમાન શુક્ર ઉપર તરતા શહેરો બાંધવાનો માણસોનો છેલ્લો મરણિયો પ્રયાસ હતો. મંગળને યાદ કરી શકાય એમ ન હતું અને ચંદ્ર તો…..